Source: https://domov.sme.sk/c/6453976/ustavny-sud-pozastavil-sestram-vyssie-platy.html
Timestamp: 2018-01-18 07:56:36+00:00
Document Index: 703260

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

Ústavný súd pozastavil sestrám vyššie platy - domov.sme.sk
Ústavný súd pozastavil sestrám vyššie platy
Ústavný súd vyhovel Generálnej prokuratúre, ktorá reagovala na podnet lekárskej komory.
11. júl 2012 o 17:30 TASR
Ústavný súd vyhovel Generálnej prokuratúre, ktorá žiadosťou o pozastavenie zákona reagovala na podnet lekárskej komory.
BRATISLAVA. Ústavný súd na svojom stredajšom neverejnom zasadnutí prijal návrh prvého námestníka generálneho prokurátora na preskúmanie ústavnosti zákona o minimálnych mzdových nárokoch sestier a pôrodných asistentiek.
Ústavný súd zároveň vyhovel jeho žiadosti a pozastavil účinnosť právnej normy, ktorá od apríla priniesla zdravotným sestrám a pôrodným asistentkám vyššie mzdy.
TASR o tom informovala hovorkyňa Ústavného súdu Anna Pančurová.
Generálna prokuratúra podala návrh na Ústavný súd 25. júna. Reagovala tak na podnet Slovenskej lekárskej komory, ktorá sa týmto spôsobom snažila zabrániť účinnosti zákona.
Dôvody žiadosti mali byť dva, a to nesystémovosť takéhoto zvyšovania miezd iba vybraným zdravotníckych pracovníkom a chýbajúce finančné krytie.
Účinnosť mala byť pozastavená, kým nebudú peniaze. Štát zatiaľ rozpustil na mzdy sestier rezervu v rozpočte vo výške 50 miliónov eur.
Zvážia podanie na prokuratúru
"Je nám z toho veľmi smutno a je nám to veľmi ľúto," povedala prezidentka Slovenskej komory sestier a pôrodných asistentiek Mária Lévyová.
Poznamenala, že toto rozhodnutie sestry veľmi prekvapilo, keďže od začiatku hovorili, že veria vo víťazstvo zdravého rozumu a v to, že žijú v právnom štáte.
Podnet na zákon vnímala podľa svojich slov skôr v morálnej a etickej rovine, pričom poukázala, že sestry nenapadli zákon o platoch lekárov.
Podotkla tiež, že z dôvodu chýbajúcich finančných zdrojov by sa mohlo obchádzať dodržiavanie mnohých zákonov.
Z rozhodnutia Ústavného súdu sú sklamané aj novovzniknuté sesterské odbory.
"Považujeme to za útok na demokraciu a za týchto okolností zvážime podanie na Generálnu prokuratúru v súvislosti s obdobnými zákonmi o platoch napríklad sudcov, policajtov či vojakov. Považujeme to za rovnako diskriminačné zákony, ktoré riešia iba jednu skupinu zamestnancov, a preto by mala byť ich účinnosť pozastavená," uviedol šéf Odborového združenia sestier a pôrodných asistentiek Viliam Záborský.
"Ministerstvo zdravotníctva ešte nemá k dispozícii rozhodnutie Ústavného súdu, musí si ho najskôr naštudovať," reagovala hovorkyňa rezortu Zuzana Čižmáriková.
O pomoc žiadajú aj zahraničie
"OZSaPA požiadala okolité štáty aj európske inštitúcie o pomoc a apel na verejných činiteľov SR, je na mieste, aby sme aj my, občania SR prejavili rovnakú požiadavku na našich ústavných činiteľov," vyhlásil Záborský.
OZSaPA žiada ľudí, aby si text ich výzvy skopírovali a mailom odoslali na e-mailovú adresu prezidenta, Úradu vlády, Národnej rady a ministerstva zdravotníctva.
"Dovoľte mi, aby som ako občan Slovenskej republiky a zároveň Európskej únie ostro protestoval proti bezprávnemu stavu, v ktorom sa ocitli desiatky tisíc sestier a pôrodných asistentiek na Slovensku," píše sa vo výzve.
Občania svojím podpisom pod výzvu žiadajú, aby si Slovensko ako členský štát Únie plnilo svoje záväzky a povinnosti vyplývajúce zo svojho členstva.
"V opačnom prípade sa ako občan Únie obrátim na Európsku radu a Európsky parlament, aby rázne zakročili proti praktikám, ktoré nepatria do demokratického a civilizovaného spoločenstva," uvádza sa vo výzve odborového združenia.
Komora sestier v liste medzinárodným organizáciám opisuje aktuálnu situáciu slovenských sestier a ich cestu za vyššími platmi.
"Musíme konštatovať, že obchádzanie a nerešpektovanie zákona je nebezpečný precedens, ktorý sa môže vyskytnúť aj v iných odvetviach, preto je nevyhnutné súčasné dianie zastaviť," zdôrazňuje v liste prezidentka komory Mária Lévyová.
Komora tak zahraničné organizácie žiada o podporu a verejnú výzvu na okamžité riešenie problému tisícok sestier a pôrodných asistentiek na Slovensku.
1. Dobré ráno: Záhadná petícia chce Štefana Harabina za prezidenta Audio 6 487
2. Bola vonku so psami a zmizla. Po jedenástich dňoch našli zrejme jej mŕtve telo 3 682
3. Vírus chrípky môže človeka zasiahnuť aj na niekoľko metrov 2 971
4. Harabin si za prezidenta trúfa, no k petícii za jeho kandidatúru sa nehlási 2 823
5. Bitkári v škole v Demandiciach skončili, spolužiaci naďalej pykajú 517
6. Rokovanie vlády viedol Kaliňák, premiér ochorel 366
7. Exriaditeľ štátnych lesov čelí žalobe, hrozí mu až pätnásť rokov 283
8. Exekučná amnestia sa blíži, štát by odpúšťal dlhy 274
9. Učiteľ kandidoval proti riaditeľovi. Z telocvikára ho urobili chemikom 246
10. Blahová v spore o dieťa matky z Ekvádoru zavádza, tvrdí právnik otca 244
1. Bola vonku so psami a zmizla. Po jedenástich dňoch našli zrejme jej mŕtve telo 31 136
2. Exekučná amnestia sa blíži, štát by odpúšťal dlhy 15 000
3. Rokovanie vlády viedol Kaliňák, premiér ochorel 13 871
4. Učiteľ kandidoval proti riaditeľovi. Z telocvikára ho urobili chemikom 13 421
5. Harabin si za prezidenta trúfa, no k petícii za jeho kandidatúru sa nehlási 11 796
6. Európske centrum pre práva Rómov žaluje Kaliňákovo ministerstvo 10 672
7. Diktatúra v školách. Ako učitelia zápasia so šikanou 9 399
8. Exriaditeľ štátnych lesov čelí žalobe, hrozí mu až pätnásť rokov 9 227
9. Dobré ráno: Záhadná petícia chce Štefana Harabina za prezidenta Audio 7 970
10. Dobré ráno: Z úst im išli retiazky a klince, opisuje prácu exorcista Audio 6 206
1. Dobré ráno: Česi si dovolili, čo si u nás ani Fico netrúfol Audio 50 650
2. Stretol som desiatky satanom posadnutých ľudí, tvrdí exorcista 50 297
3. Bola vonku so psami a zmizla. Po jedenástich dňoch našli zrejme jej mŕtve telo 31 139
4. Mikuláš Dzurinda: Nad Ficom sa netreba zamýšľať, jeho treba politicky poraziť Plus 27 525
6. Učiteľ kandidoval proti riaditeľovi. Z telocvikára ho urobili chemikom 25 681
9. Exekučná amnestia sa blíži, štát by odpúšťal dlhy 18 986
10. Dobré ráno: Z úst im išli retiazky a klince, opisuje prácu exorcista Audio 15 465
1. Mikuláš Dzurinda: Nad Ficom sa netreba zamýšľať, jeho treba politicky poraziť Plus 67 415
2. Únos riadil Lexa. Vyhlásenie bývalého príslušníka SIS Ľuboša Kosíka z Afriky (celé znenie) Plus 59 372
3. Dobré ráno: Česi si dovolili, čo si u nás ani Fico netrúfol Audio 50 650
4. Stretol som desiatky satanom posadnutých ľudí, tvrdí exorcista 50 297
5. Bez jedla a záchodu, Kosíka mohla zlomiť väzba v Mali 48 641
8. Bola vonku so psami a zmizla. Po jedenástich dňoch našli zrejme jej mŕtve telo 31 140
9. Cudzincov pribúda, polícia už nestíha aj mimo Bratislavy 26 630